Държавен вестник, бр. 80, 2010 г., стр. 17

БРОЙ  80	
Д Ъ Р Ж А В Е Н  В Е С Т Н И К 	
СТР.  17  
(4) Ограниченията по ал. 1 – 3 не се при­
лагат при предоставянето на:
1. информация за инциденти и аварии в 
ядрени съоръжения или обекти с източници 
на йонизиращи лъчения в обем, определен с 
наредбите по чл. 19, ал. 1, т. 8 и чл. 123;
2. данни за състоянието на радиационния 
фон на територията на Република България;
3. данни за радиоактивно замърсяване на 
околната среда, което може да застраши живота 
и здравето на населението;
4. данни за полученото облъчване с йони­
зиращи лъчения на персонала и населението.
§ 1е. (1) С този закон се въвеждат изисква­
нията на Директива 2009/71/Евратом на Съвета 
от 25 юни 2009 г. за установяване на общност­
на рамка за ядрена безопасност на ядрените 
инсталации (ОВ, L 172/18 от 2 юли 2009 г.).
(2) На всеки три години председателят на 
агенцията изготвя доклад относно изпълнени­
ето на изискванията на директивата по ал. 1. 
Докладът се представя на Европейската ко­
мисия по установения ред за взаимодействие 
с институциите на Европейския съюз. Кон­
кретните срокове се определят в съответствие 
със сроковете за провеждане на съвещания за 
разглеждане на докладите, представени съгласно 
чл. 5 от Конвенцията за ядрена безопасност.
(3) Първият доклад по ал. 2 се представя 
на Европейската комисия до 22 юли 2014 г.
§ 1ж. Председателят на агенцията най-малко 
веднъж на 10 години организира периодична 
самооценка на националната законодателна, 
регулаторна и организационна рамка за ядре­
на безопасност на ядрените инсталации и на 
работата на компетентния регулаторен орган и 
предлага провеждането на международна парт­
ньорска проверка с цел постоянно подобряване 
на ядрената безопасност.“ 
§ 86. В останалите текстове на закона думите 
„енергетиката и енергийните ресурси“ се заме­
нят с „икономиката, енергетиката и туризма“.
Преходни и заключителни разпоредби
§ 87. Започнатите до влизането в сила на този 
закон производства за издаване на лицензии и 
разрешения се довършват по досегашния ред.
§ 88. В Закона за техническите изисквания 
към продуктите (обн., ДВ, бр. 86 от 1999 г.; 
изм. и доп., бр. 63 и 93 от 2002 г., бр. 18 и 107 
от 2003 г., бр. 45, 77, 88, 95 и 105 от 2005 г., 
бр. 30, 62 и 76 от 2006 г., бр. 41 и 86 от 2007 г. 
и бр. 74 от 2009 г.) се правят следните изме­
нения и допълнения:
1. В чл. 33, ал. 3 след думите „ядрени центра­
ли“ се добавя „които са специално разработени 
за използване в ядрената техника и са част от 
конструкциите, системите и компонентите, важ­
ни за ядрената безопасност, и при повредата 
на които могат да се отделят радиоактивни 
продукти“ и се поставя запетая.
2. Параграф 5 от допълнителните разпоредби 
се отменя.
§ 89. (1) До влизането в сила на съответните 
наредби по чл. 26, ал. 6 контролът на съоръже­
нията с повишена опасност, които имат значе­
ние за ядрената безопасност, разположени на 
площадката на въведени в експлоатация ядрени 
централи, се осъществява по досегашния ред.
(2) За съоръженията с повишена опасност 
извън тези по ал. 1 контролът се осъществява 
по реда на Закона за техническите изисквания 
към продуктите.
(3) В срок до 6 месеца от влизането в сила 
на този закон контролът на съоръженията с 
повишена опасност по ал. 2 се осъществява по 
досегашния ред.
§ 90. До влизането в сила на изменение и 
допълнение на тарифата по чл. 28, ал. 1 за из­
веждане от експлоатация на ядрено съоръжение 
се събират съответните такси, предвидени за 
експлоатация на съоръжение за управление на 
радиоактивни отпадъци.
§ 91. В срок до 6 месеца от влизането 
в сила на този закон Министерският съвет 
разглежда необходимостта от обявяване на 
заварено, въведено в експлоатация национално 
хранилище за съхраняване и/или погребване на 
радиоактивни отпадъци за обект с национално 
значение по смисъла на Закона за устройство 
на територията.
§ 92. Министерският съвет в тримесечен 
срок от влизането в сила на този закон при­
ема необходимите изменения и допълнения в 
наредбата по чл. 94, ал. 1.
§ 93. Разпоредбите на § 20, т. 2, § 33, т. 2 и 
§ 58 влизат в сила от 1 януари 2011 г.
Законът е приет от 41-ото Народно събра­
ние на 29 септември 2010 г. и е подпечатан 
с официалния печат на Народното събрание.
Председател на Народното събрание: 
Цецка Цачева
7972
УКАЗ № 284
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за допълнение на Закона за Държавна 
агенция „Национална сигурност“ , приет от ХLI 
Народно събрание на 30 септември 2010 г.
Издаден в София на 7 октомври 2010 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова